Selevkos V Filometor

Selevkos V Filometor (død 125 f.Kr.) var kortvarig en barnekonge av det hellenistiske Selevkideriket i tiden 126–125 f.Kr. Han var den eldste sønnen til Demetrios II Nikator og av hans ptolemeiske hustru Kleopatra Thea. Appian: Syriaca 68 Hans epitet Filometor betydde «glad i mor» og det indikerte vanligvis i den hellenistiske verden at moren fungerte som medregent for prinsen.

I 126 f.Kr. ble hans far Demetrios II myrdet, tilskyndet av hans mor Kleopatra Thea. Hun tok da selv makten og styrte som medregent og på vegne av sin unge sønn, men snart sørget hun for at også han døde. Han må da ha vært mellom 15 og 20 år gammel. Seleucus V, Livius.org Det er oppgitt to forskjellige motiv som årsaken for denne handlingen: I henhold til en versjon hadde han forsøkt å kreve tronen alene uten hennes samtykke, Titus Livius: periochae 60Junianus Justinus, 39.1.9 men i henhold til den andre versjon var hun redd for at han før eller siden ville kreve hevn for mordet på hans far. Appian: Syriaca 69

 Referanser 

Kategori:Selevkidene
Kategori:Herskere på 100-tallet f.Kr.
Kategori:Dødsfall i 125 f.Kr.